Christian Eriksen har den seneste tid været rygtet på vej mod den franske hovedstad Paris, hvor stenrige Paris Saint-Germain skulle stå klar med et bud på den danske midtbaneprofil, og nu bekræfter klubbens manager, Laurent Blanc også, at Christian Eriksen er på blokken i den rige, franske klub:

Se også: Nu er Eriksen tre gange så dyr som Højbjerg

Se også: Engelsk ekspert: Eriksen er Tottenhams vigtigste spiller

- Han er en spiller, som vi har kigget på længe. Han er noget af det bedste, Ajax har produceret de senere år, og han har kun udviklet sig endnu mere i England. Du kan tydeligt se, hvor kompetent han er. Han kommer til mange afslutninger, og kan skabe noget selv. Jeg vil derfor sige, at han er en ønskespiller for os, da han stadig er ung og har potentiale, så hvis muligheden opstår, så har vi helt sikkert interesse i at hente ham, fortæller Laurent Blanc til L'Equipe.

Den franske avis mener samtidig at vide, at det vil koste Paris Saint-Germain omkring 200 millioner kroner, hvis de vil købe 22-årige Christian Eriksen fri af Tottenham.

Christian Eriksen har spillet i Tottenham siden 2013, hvor han kom til fra Ajax Amsterdam.

Se Eriksens fremragende mål fra weekenden her:

